**«Metan Gaz» ЖШС Атырау қаласы, Бірлік ш/а Атырау-Доссор трасса**

 **бойынан №144 құрылымы АЗС, АГЗС АГНКС оператор дукенінің құрылысы жұмыстарына жасақталған белгіленіп отырған қызмет туралы өтініші 20.03.2024 жылы №KZ34RYS00577879 бойынша ұсыныстар мен ескертулердің жиынтық кестесі**

Хаттама

Жиынтық кесте жасалған күні: 12.04.2024 ж.

Жиынтық кесте жасалған орын: Атырау облысы бойынша экология департаменті Экологиялық реттеу және бықылау комитеті Қазақстан Республикасы Экология геология және табиғи ресурстар министрлігі

Қоршаған ортаны қорғау саласындағы уәкілетті органның атауы: Атырау облысы бойынша экология департменті Экологиялық реттеу және бықылау комитеті Қазақстан Республикасы Экология геология және табиғи ресурстар министрлігі

Мүдделі мемлекеттік органдардың ескертулері мен ұсыныстарын жинау туралы хабарланған күн: 26.03.2024 ж.

Мүдделі мемлекеттік органдардың ескертулері мен ұсыныстарын беру мерзімі: 26.03.2024 ж.- 12.04.2024 ж.

Мүдделі мемлекеттік органдардың ескертулері мен ұсыныстарын жинақтау:

|  |  |  |
| --- | --- | --- |
| **№** | **Мүдделі мемлекеттік орган** | **Ескертулер мен ұсыныстар** |
| 1 | Атырау облысы бойынша экология департаменті |  1. Кәсіпкерлік субъектілері қауіпті қалдықтарды қайта өңдеу, залалсыздандыру, кәдеге жарату және (немесе) құрту жөніндегі жұмыстарды орындау (қызметтерді көрсету) үшін «Рұқсаттар және хабарламалар туралы» Қазақстан Республикасы заңының талаптарына сәйкес, қызметтің тиісті кіші түрі бойынша қоршаған ортаны қорғау саласындағы жұмыстарды орындауға және қызметтерді көрсетуге лицензия алуға міндетті.Осыған байланысты қалдықтарды қауіпті қалдықтарды қайта өңдеуге, залалсыздандыруға, кәдеге жаратуға және (немесе) жоюға лицензиясы бар мамандандырылған ұйымдарға беруді қамтамасыз ету қажет. Қазақстан Республикасының Экологиялық кодексінің 320-бабының 2-тармағының талаптарын сақтау қажет, Қалдықтарды жинақтау орындары:1) қалдықтарды жинау (мамандандырылған ұйымдарға беру) немесе осы қалдықтар қалпына келтіру немесе жою жөніндегі операцияларға ұшырайтын объектіге оларды өз бетінше әкету күніне дейін алты айдан аспайтын мерзімге қалдықтарды түзілген жерінде уақытша жинап қоюға.Экологиялық кодекстің 238-бабының 2-тармағына сәйкес, Жер қойнауын пайдалану жөніндегі операцияларды жүргізу кезінде жер қойнауын пайдаланушылар, сондай-ақ жерді бүлдіруге байланысты құрылыс және басқа да жұмыстарды орындау кезінде өзге де тұлғалар:1) өздері алып жатқан жер учаскелерiн одан әрi мақсаты бойынша пайдалануға жарамды күйде ұстауға;2) жерді бүлдіруге байланысты жұмыстарды бастағанға дейін топырақтың құнарлы қабатын алуға және оны сақтауды әрі кейіннен бүлінген жерлерді рекультивациялау мақсатында пайдалануды қамтамасыз етуге;3) бүлінген жерлерді рекультивациялауды жүргізуге міндетті. Адамның өмір сүру ортасы мен денсаулығына әсер ету объектілері болып табылатын объектілердің санитариялық-қорғаныш аймақтарына қойылатын санитариялық-эпидемиологиялық талаптар" санитариялық қағидаларын бекіту туралы Қазақстан Республикасы Денсаулық сақтау министрінің м.а. 2022 жылғы 11 қаңтардағы № ҚР ДСМ-2 бұйрығына сәйкес, ІV және V сыныптардағы объектілерге арналған СҚА алаңының кемінде 60 пайызын (бұдан әрі – %), ІІ және ІІІ сыныптардағы объектілерге арналған СҚА алаңының кемінде 50%, I сыныбындағы объектілерге арналған СҚА алаңының кемінде 40% барынша көгалдандыруды тұрғын үй құрылысын салу жағынан ағаш-бұта көшеттері жолағын міндетті түрде ұйымдастыра отырып көгалдандыру көзделеді. СҚА алаңын көгалдандырудың көрсетілген үлес салмағын орындауға мүмкіндік болмаса (объектілермен тығыз құрылыс салу кезінде, сондай-ақ объекті елді мекендерден алыс шөл және шөлейт жерлерде орналасқан кезде) СҚА жобасында міндетті түрде негіздей отырып, құрылыс салудан бос аумақтар мен жақын елді мекендердің аумақтарын жергілікті атқарушы органдары келісімі бойынша көгалдандыруға жол беріледі. Көгалдандыру бойынша іс-шараларды жүргізу және газға төзімді отырғызу материалын таңдау кезінде, кәсіпорын орналасқан ауданның табиғи-климаттық жағдайлары ескеріледі. Осыған орай, авто жанар-жағар май аймағына көгалдандыруды табиғат қорғау іс-шаралар жоспарына қосу қажеттігін міндеттейді.  |
| 2 | Атырау облысы табиғи ресурстар және табиғат пайдалануды реттеу басқармасы | Атырау облысы Табиғи ресурстар және табиғат пайдалануды реттеу басқармасы «Metan Gaz» ЖШС-нің KZ34RYS00577879 Қазақстан Республикасы Экология Кодексінің талаптарына сәйкес облыс Әкімдігінің [www.gov.kz](http://www.gov.kz) сайтына жүктелген болатын.  Қазақстан Республикасының 2021 жылғы 2 қаңтардағы №400-VI ҚРЗ Экологиялық Кодексінің 68-бабының 6-тармағына сәйкес, белгіленіп отырған қызмет туралы өтініштері, қатарынан күнтізбелік отыз күн ішінде қоршаған ортаны қорғау саласындағы уәкілетті органның және жергілікті атқарушы органдарының интернет-ресурстарында  қол жетімді болуға тиіс. Сонымен қатар, жоғарыда белгіленіп отырған қызмет туралы өтінішімен танысып, Экологиялық Кодексінің (бұдан әрі-Кодекс) барлық экологиялық талаптарын сақтау қажет екендігін қаперіңізге береді. |
| 3 |  Атырау қаласының Әкімінің орынбасары  |  Атырау қаласы әкімдігі (бұдан әрі – Әкімдік) Сізге «Metan Gaz» ЖШС-і Атырау қаласы, Бірлік шағын ауданы, Атырау-Доссор трасса бойынан №144 құрылымы АЗС, АГЗС, АГНКС оператор дүкенінің құрылысы жұмыстарына жасақталған белгіленіп отырған қызмет туралы өтініші бойынша келесіні хабарлайды. **«Қазақстан Республикасындағы сәулет, қала құрылысы және құрылыс қызметі туралы» Қазақстан Республикасы Заңының** (бұдан әрі – Заң) **47-бабына сай**, **елдi мекендердiң аумақтарын дамыту және оған құрылыс салу белгiленген тәртiппен бекiтiлген бас жоспарлар негiзiнде жүзеге асырылады**. **Елдi мекендердiң бас жоспарлары** қаланы, кенттi, ауылды не басқа да қонысты дамытуды кешендi жоспарлауды айқындайтын және аумақты ұйымдастырудың бекiтiлген бас схемасы мен аймақтардың қала құрылысын жоспарлаудың кешендi схемасына сәйкес әзiрленетiн негiзгi **қала құрылысы құжаты болып табылады**.  **Атырау қаласының Бас жоспары 2016 жылғы 29 қарашадағы  Қазақстан Республикасы Үкіметінің №749 қаулысымен бекітілген.** Заңның 60-бабына сай, объектілердің және олардың кешендерінің құрылысы *(реконструкциялау, қалпына келтіру, кеңейту, техникалық қайта жарақтандыру, жаңғырту, күрделі жөндеу)*, сондай-ақ коммуникацияларды төсеу, аумақты инженерлік жағынан дайындау, абаттандыру және көгалдандыру **белгіленген тәртіппен бекітілген егжей-тегжейлі жоспарлау жобаларына, елді мекеннің бас жоспары негізінде орындалған құрылыс салу жобасына***(немесе тұрғындарының саны бес мың адамға дейінгі елді мекендерді дамытудың және құрылыс салудың оларды алмастыратын схемасына)* сәйкес әзірленген **жобалау** *(жобалау-смета)* **құжаттамасы** бойынша жүзеге асырылады. «Құрылыс саласындағы құрылыс салуды ұйымдастыру және рұқсат беру рәсімдерінен өту қағидаларын бекіту туралы» Бұйрығының (*Қазақстан Республикасы Ұлттық экономика министрінің 2015 жылғы 30 қарашадағы № 750 бұйрығы*) (бұдан әрі – Бұйрық) 22-тармағына сай, **құрылыс жөніндегі жобаларды іске асыру жер учаскесіне тиісті құқығы негізінде және келесі кезеңдерде жүзеге асырылады:** *1) құрылыс жобаларын әзірлеу үшін бастапқы материалдарды алу (құрылыс үшін жер учаскесімен бірге бастапқы материалдарды беруден басқа);* *2) эскизді (эскиздік жобаны) әзірлеу және келісу;* *3) жобалау-сметалық құжаттамасын (бұдан әрі – жобалау) әзірлеу және құрылыс жобаларын ведомстводан тыс кешенді сараптамадан (бұдан әрі – сараптама) өткізу;* *4) мемлекеттік сәулет-құрылыс бақылауын және қадағалауын жүзеге асыратын органдарға құрылыс-монтаждау жұмыстарының басталғаны туралы хабарлау және құрылыс-монтаждау жұмыстарын жүзеге асыру;* *5) салынған объектіні қабылдау және пайдалануға беру.* Атырау қаласы, Бірлік шағын ауданы, Атырау-Доссор трасса бойынан №144 құрылысы мекенжайында орналасқан жер учаскесі 2016 жылғы 29 қарашадағы  Қазақстан Республикасы Үкіметінің №749 қаулысымен бекітілген Атырау қаласының Бас жоспары мен жер учаскесінің орналасқан аумағын функционалды және қала құрылыстық аймақтандырудың схемасынан тыс орналасқан. Сонымен қатар, Қазақстан Республикасының 4.03-02-2012 жылғы автомобиль жанармай станциясы – автомобильдік газды жанармай станциясы туралы құрылыс нормасына сәйкес нысандар жобалануы қажет.  «Атырау қаласының жер қатынастары, сәулет және қалақұрылысы бөлімі» мемлекеттік мекемесі құрылыс жобасына берілген сәулет-жоспарлау тапсырмасы берілген және де эскиздік жобасы келісілген болса, сол құрылыс салуға қорытынды болып саналады. Осы жауаппен келіспеген жағдайда, Қазақстан Республикасы Әкімшілік рәсімдік-процестік Кодексінің 91-бабына сәйкес, Сіз қабылданған жауапқа әкімшілік (сотқа дейінгі) тәртіппен шағым жасауға құқылысыз. |
| 4 | Атырау қалалық санитралық-эпидемиологиялық басқармасы РММ  | Атырау қалалық санитариялық-эпидемиологиялық бақылау басқармасы Атырау облысы бойынша экология департаментінің хатының негізінде   **«**Metan Gaz» ЖШС Атырау қаласы, Бірлік ш/а Атырау-Доссор трасса бойынан №144 құрылымы АЗС, АГЗС АГНКС оператор дукенінің құрылысы жұмыстарына елеулі өзгерістер енгізуге байланысты белгіленіп отырған қызметінің қоршаған ортаға әсерін бағалау өтінішін қарап,  ұсыныстар мен ескертулер жолдайды. «Рұқсаттар мен хабарламалар туралы» Қазақстан Республикасының Заңына және Қазақстан Республикасының «Халық денсаулығы және денсаулық сақтау жүйесі туралы» Кодексіне сәйкес жоспарланған іс-шараларды жүзеге асыру үшін халықтың санитариялық -эпидемиологиялық салауаттылығы саласында келесі рұқсаттарды алуы тиіс:- эпидемиялық маңызы жоғары объектінің сәйкестігі туралы  санитариялық-эпидемиологиялық қорытынды *(егер объектінің санитариялық-қорғау аймағының өлшемі 500 метрден жоғары болса)*;- есептеу (алдын ала) және белгіленген (соңғы) санитариялық қорғау аймақтарын белгілеу жобалары бойынша санитариялық -эпидемиологиялық қорытынды;- кәсіпорынның қауіптілік класына сәйкес санитариялық-қорғаныш алаңының аумағы көгалдандыру. |
| 5 | «Су ресурстарын пайдалануды Реттеу және қорғау жөніндегі Жайық-Каспий бассейіндікИнспекциясы» | Су ресурстарын пайдалануды реттеу және қорғау жөніндегі Жайық-Каспий бассейндік инспекциясы, **«Metan Gaz» ЖШС** Атырау қаласы, Бірлік ш/а Атырау-Доссор трасса бойынан №144 құрылымы АЗС, АГЗС АГНКС оператор дүкенінің құрылысы жұмыстарына жасақталған белгіленіп отырған қызмет туралы өтінішіне (бұдан әрі-Өтініш) мынадай ұсыныстар енгізеді.1. Су обьектілерінің және олардың су қорғау аймақтары мен белдеулерінің аумағында (тиісті облыстардың әкімдері белгілейтін) құрылысқа  (немесе салуға байланысты емес) жоспарланған іс-шараларды жүзеге  асыру Қазақстан Республикасы Су кодексі 125 және 126-баптарының талаптарына сәйкес  белгіленген тыйымдар, шектеулері ескеріле отырып жүзеге асырылады, атап айтқанда:1.1.  Су обьектілерінде және су қорғау белдеулерінің шегінде,  су шаруашылығы мен су тарту құрылыстары  және олардың коммуникацияларын, көпірлерді, көпір құрылғыларын, айлақтарды, порттарды, пирстерді және басқа да су көлігінің жұмысына қатысты көлік инфраструктурасын қоспағанда жаңадан салынатын құырыстарды (ғимараттар, құрылыстар, олардың кешендері мен коммуникациялары)  жобалауға, салуға және орналастыруға, топырақ пен шөп жамылғысын бұзатын жұмыстарды жүргізуге (соның ішінде жер жырту, мал жаю, тау-кен жұмыстарын жүргізу) тыйым салынады. 1.2. Су қорғау аймақтарының шегінде ғимараттарды, құрылыстарды, коммуникацияларды және басқа да құрылыстарды қайта құруға сондай-ақ құрылыс, су түбін тереңдету және жарылыс жұмыстарын жүргізуге, кабельдерді, құбырларды және басқа  коммуникацияларды төсеуге, бұрғылау,  жер және басқа да келісілген жұмыстарды жүргізуге, белгіленген тәртіппен оның ішінде бассейндік инспекциясымен  келісілген жобасы жоқ жұмыстарды жүргізуге тыйым салынады;1.3. Су обьектілерінің аумағы арқылы көлік немесе инженерлік коммуникациялар салу жобалары тасқын суларының өтуін, су обьектілерінің жұмыс режимін қамтамасыз ету, судың ластануын, бітелуін  және сарқылуын болдырмау жөніндегі іс-шараларды жүзеге асыруды  олардың зиянды әсерінің алдын-алуды  көздеуге тиіс;2. Егер аумақта су обьектілерінде су қорғау аумақтары мен белдеулері белгіленбеген болса, жоспарланған іс шараларды жүзеге асыру туралы шешім  су қорғау аймақтары мен  белдеулері  тиісінше тәртіппен  белгіленгеннен кейін және осы хаттың 1-тармағының талаптары ескере  отырып қабылданады.  3. Судағы жоспарланған қызметті жүзеге асыру үшін су обьектісінен тікелей су обьектісінен алуды  немесе алмай-ақ жер үсті  және (немесе) жер асты су ресурстарын пайдалануға ҚР Су  кодексінің 66 бабының талаптарына сәйкес,  арнайы су пайдалану  рұқсаты болған жағдайда ғана рұқсат етіледі. |
| 6 | Атырау облыстық орман шаруашылығы және жануарлар дүниесі аумақтық инспекциясы РММ  | Атырау облыстық Орман шаруашылығы және жануарлар дүниесі аумақтық инспекциясы, Қазақстан Республикасының 2021 жылғы 2 қаңтардағы № 400-VI ҚРЗ Экологиялық Кодексінің 68 бабының 9 тармағына сәйкес, **«**Metan Gaz» ЖШС Атырау қаласы, Бірлік ш/а Атырау-Доссор трасса бойынан №144 құрылымы АЗС, АГЗС АГНКС оператор дукенінің құрылысы жұмысына жасақталып, белгіленіп №KZ34RYS00577879  20.03.2024 жылы түскен өтінішіне қатысты ұсыныстар мен ескертулер жоқ екенін қаперіңізге береді. Алайда, сол аумақтардан күзгі, көктемгі жабайы құстардың миграциясы өту мүмкіндігіне байланысты жобадағы жұмыстарды жүргізу барысында Қазақстан Республикасы жануарлар дүниесінің өсімін молайту мен пайдалануды қорғау туралы Заңының 17-ші бабының 1,2-ші тармақшаларына сәйкес заң талаптарын қатаң сақтауды талап етеді. |
| 7 | Қазақстан Республикасы төтенше жағдайлар Министрлігі өнеркәсіптік қауіпсіздік комитетінің Атырау облысы бойынша департаменті |  Қазақстан Республикасы Төтенше жағдайлар министрлігі Өнеркәсіптік қауіпсіздік комитетінің Атырау облысы бойынша департаменті (бұдан әрі – Департамент) 2024 жылғы 27 наурыздағы №499 хатыңызды қарап, келесіні хабарлайды: «Азаматтық қорғау туралы» ҚР Заңының 12-2 бабына және           Қазақстан Республикасы Төтенше жағдайлар министрлігі Өнеркәсіптік қауіпсіздік комитетінің Ережесіне (*ҚР Төтенше жағдайлар министрінің 2020 жылғы 30 қазандағы №16 бұйрығы*) сәйкес, өнеркәсіптік қауіпсіздік саласындағы уәкілетті органға, қоршаған ортаға әсерді бағалау жөніндегі функциялар мен өкілеттіктер берілмеген.  Осыған байланысты, **«**Metan Gaz» ЖШС-нің белгіленіп отырған қызмет түрі туралы өтінішіне Департаменттің ұсыныстары мен ескертулері талап етілмейді. *Жауаппен келіспеген жағдайда, сіз оған Қазақстан Республикасы Әкімшілік рәсімдік-процестік кодексінің 91-бабына сәйкес шағымдануға құқылысыз.* |
|  | Қазақстан Республикасы төтенше жағдайлар Министрлігі Атырау облысының төтенше жағдайлар Департаменті ММ | Атырау облысының Төтенше жағдайлар департаменті, Қазақстан Республикасының Экологиялық кодексіне сәйкес *(бұдан әрі - Кодекс)* 73-бабының                   2-тармағына сәйкес, «Metan Gaz» ЖШС-нің Атырау қаласы, Бірлік ш/а Атырау-Доссор трасса бойынан №144 құрылымы АЗС, АГЗС АГНКС оператор дукенінің құрылысы жұмыстарына жасақталған белгіленіп отырған қызмет туралы өтініші  бойынша ұсыныстар немесе ескертулер жоқ деп хабарлайды. |
| 8 | Қоғамдық мүшесі | Ұсыныстар мен ескертулер жолданған жоқ |